देहरादून। फिल्म में मुख्य भूमिका निभा रहे हेमंत पांडे कहते हैं कि यह फिल्म उनके फिल्मी करियर की असल शुरुआत है। वजह बताते हैं कि अब तक उन्होेेंने कई सीरियल, फिल्में कीं लेकिन पहली बार गंभीर भूमिका मिली है। हेमंत बताते हैं कि दमदार कहानी और अपने पहाड़ से जुड़ाव, इन कारणों से उन्होंने शर्मा को कहानी सुनते ही हां कह दी। बताया कि अगले साल उनकी चार फिल्में रिलीज होने वाली हैं। इनमें मछली जल की रानी है और डोंट वरी बी हैप्पी प्रमुख हैं। एक सवाल के जवाब में पांडे ने कहा कि फिल्मी दुनिया में किस्मत के बिना चल पाना मुश्किल है।